#  SONNERUP VANDVÆRK a.m.b.a.

Etabl.: 1. jan 2015 ∙ CVR-nr.: 35 43 38 21 ∙ Bank: Nordea, Frederikssund ∙ Reg.nr.: 2670 4388849814

![C:\Users\Peer\AppData\Local\Microsoft\Windows\Temporary Internet Files\Content.IE5\T361QO9M\MCj02150990000[1].wmf]()

**Referat af bestyrelsesmøde den 2.9.2019 hos Michael**

1. **Regnskab ved Jytte**

En kort gennemgang af regnskabet, da der ikke har været væsentlige ændringer siden sidst. Vi har en likviditet på ca. kr. 202.000,-

1. **Den nye måler og forbrug siden installation (Dennis)**

Måler til måling af oppumpet vand er blevet skiftet, Dennis har løbende kontrolleret tallene, resultatet af målingerne viser, der bliver pumpet mindre vand op end vi sender ud til forbrugerne omkring 2 kubikmeter per måned, forklaringen skal nok findes i unøjagtighed i de gamle målere.

Dennis aflæser målerne igen den 30.9.2019 og sender måleraflæsningerne til Jytte.

Det er på overvejelsesniveau at udskifte måler ud til forbrugerne.

Dennis kontakter Anders fra Dahlsgaard for pris på udskiftning.

1. **Eurofins (Kåre)**

Der er kommet mere ensartet krav til samtlige vandværker i Danmark, vi har sendt et kontrolprogram til Lejre kommune, som er godkendt.

Som et led i kontrolprogrammet er der udpeget to adresser hvorfra der bliver udtaget vandprøver, der tages to prøver om året og vandprøverne skal fordeles over året og på de forskellige prøvesteder.

Helt præcist hvad der bliver testet for og resultatet af prøverne vil være tilgængelig på hjemmesiden.

1. **Forsikring. Hvordan er vi dækket (Jytte)**

Jytte har undersøgt og opdateret os på hvordan vi dækket.

Vi har Danske vandværkers basisforsikring (all risk)

Jytte undersøger om det vil være interessant at tegne eventuelle tillægsforsikringer, behandles på kommende bestyrelsesmøde.

1. **Beredskabsplan (Kåre)**

Kåre reviderer beredskabsplanen, som derefter vil blive lagt på hjemmesiden.

1. **Oprydning boringsområde**

Aftalt arbejdsdag søndag den 22.9.2019 klokken 10:00 til oprydning omkring boringen og fjerne bevoksning.

1. **Investeringsplan (Kåre)**

Vi har modtaget tilbud fra Mikael Aunskov på første etape af investeringsplanen, ny ledning fra Cykelstis udmunding til Englerupvej 65, samt tilslutning af alle interessenter undervejs, tilbudet lyder på ca. Kr. 150.000,-

Vi vil indhente yderligere et tilbud hos Hjertebjerggård, som vi har benyttet os af tidligere.

Kåre kontakter Erik Damgård for indkredsning af tilslutningssted ved cykelstis udmunding.

1. **Evt.**

Næste bestyrelsesmøde bliver fredag den 17. Januar klokken 18:00 hos Kåre

Niels Jensen

Referent